b"\n_START_ARTICLE_\nAquila Racing Cars\n_START_SECTION_\nHistorie\n_START_PARAGRAPH_\nVirksomhedens to grundl\xc3\xa6ggere, chefdesigner Anders W. Bonde og direkt\xc3\xb8r Dan Suenson, havde i mange \xc3\xa5r v\xc3\xa6ret involveret i motorsport, og de gik i 2003 sammen om at designe og bygge racerbiler, og i 2005 begyndte de p\xc3\xa5 en bil til Formel Ford-serien. \xc3\x85ret efter havde Aquila bygget to FZ1-biler, og de k\xc3\xb8rte f\xc3\xb8rste gang i et offentlig l\xc3\xb8b p\xc3\xa5 Jyllandsringen \xc3\xa5ret efter. Aquila FZ1 vandt i 2007 det danske Formel Ford mesterskab, med Christian L. Markussen bag rattet. I 2008 vandt Kevin Magnussen det danske mesterskab, da hans team Fukamoni Racing k\xc3\xb8rte i Aquila FZ1._NEWLINE_I april 2008 blev den f\xc3\xb8rste Aquila CR1 bygget f\xc3\xa6rdig. Samme \xc3\xa5r blev Lars Erik Nielsen medejer af virksomheden.\n_START_SECTION_\nFormel FDM Sport\n_START_PARAGRAPH_\nAquila begyndte i midten af 2010'erne p\xc3\xa5 udviklingen af en racerbil, der var billig, og kunne k\xc3\xb8res af helt unge k\xc3\xb8rere. Det blev til bilen Synergy, som i 2016 fik debut i den nye FDM Sport-serie, hvor 20 biler deltog."